### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 27. november 2019 har vedtaget Magistratens indstilling i overensstemmelse med erklæring fra Børn og Unge-udvalget af 20. november 2019.

Dansk Folkepartis byrådsgruppe kunne ikke tiltræde indstillingen.

### Resumé

Det reducerede kontingent for seks klubber i udsatte boligområder er afskaffet som en del af Børn og Unges besparelser ved forliget om budget 2019.

Der har været et ret stort fald i antal medlemmer i de seks klubber efter afskaffelsen.

På den baggrund ønsker Børn og Unge at genindføre det reducerede kontingent på samme vilkår som tidligere.

### Indstilling

Det indstilles:

At 1)     det reducerede kontingent genindføres fra 1. januar 2020 i samme klubber som før.

At 2)     finansieringen på 825.000 kr. pr. år findes inden for FU-områdets budgetramme.

At 3)     Børn og Unge evaluerer det reducerede kontingent og revurderer, hvilke klubber det skal omfatte.

### Sagens forløb

31-10-2019 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 04-11-2019 Magistraten

Fremsendes til [adresse] med bemærkning, at Magistraten i mødet den 4. november 2019 anbefaler, at byrådet tiltræder Magistratsafdelingen for Børn og Unges indstilling af 23. oktober 2019.

Magistratsafdelingen for Børn og Unge udarbejder notat.

 13-11-2019 [adresse]
Fremsendes til Børn og Unge-udvalget til behandling i henhold til beslutning i byrådets møde den 13. november 2019.
 20-11-2019 Børn og Unge-udvalget

Kåre Jessen, Dagmar Gregersen, Iben Berg og Marius Nørgaard kunne tiltræde indstillingen i overensstemmelse med Magistratens anbefaling.

Sys Iversen og Agnete Krogh kunne tiltræde indstillingen med en anbefaling om, at Børn og Unge udarbejder et notat om, hvordan økonomien kan tilrettelægges således, at flere børn bruger FU tilbuddet, og FU’s økonomi forbedres.

Nana Kjær kunne tiltræde indstillingen med bemærkning om, at der ønskes iværksat en indsats, som forbedrer økonomien i FU.

 27-11-2019 Aarhus Byråd

Tilbagesendes Magistratsafdelingen for Børn og Unge med bemærkning, at byrådet i sit møde den 27. november 2019 har vedtaget Magistratens indstilling i overensstemmelse med erklæring fra Børn og Unge-udvalget af 20. november 2019.

Dansk Folkepartis byrådsgruppe kunne ikke tiltræde indstillingen.